OpenLLM-France/wikimedia huggingface dataset:
# Dresden (Ohio)

Dresden és una població dels Estats Units a l'estat d'Ohio. Segons el cens del 2000 tenia 1.423 habitants.

## Demografia

Segons el cens del 2000, Dresden tenia 1.423 habitants, 609 habitatges, i 383 famílies. La densitat de població era de 469,6 habitants per km².
Dels 609 habitatges en un 29,2% hi vivien nens de menys de 18 anys, en un 48,4% hi vivien parelles casades, en un 10,3% dones solteres, i en un 37,1% no eren unitats familiars. En el 32,5% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,95.
Per edats la població es repartia de la següent manera: un 24% tenia menys de 18 anys, un 9,3% entre 18 i 24, un 27,3% entre 25 i 44, un 22,7% de 45 a 60 i un 16,7% 65 anys o més.
L'edat mediana era de 38 anys. Per cada 100 dones de 18 o més anys hi havia 83,7 homes.
La renda mediana per habitatge era de 38.523 $ i la renda mediana per família de 48.977 $. Els homes tenien una renda mediana de 31.324 $ mentre que les dones 21.524 $. La renda per capita de la població era de 19.527 $. Aproximadament el 5,9% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dresden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dresden». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hacinas

Hacinas és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 226 | 225 | 205 | 189 |
# Nucèria d'Úmbria

Nucèria (llatí: Nuceria) va ser una ciutat d'Úmbria a la via Flamínia entre Forum Flaminii (a 18 km) i el pas dels Apenins. Era a 22 km de Fulginium (Foligno).
Estrabó l'esmenta com a ciutat important per la seva situació prop d'una via molt freqüentada. Claudi Ptolemeu diu que tenia rang de colònia però probablement és un error per la Nucèria de Campània o Nucèria Alfaterna, a menys que Trajà o Hadrià hi haguessin establert una colònia de la que no se'n té cap més notícia.
Va ser una seu episcopal. El seu nom modern és Nocera.

## Referències

* ↑ Smith, William (ed.). «2. Nuceria». Dictionary of Greek and Roman Geography (1854). [Consulta: 4 maig 2023].
# FOAK

FOAK és un acrònim en anglès de «first of a kind » que significa primer d'una nova classe. És una paraula de l'argot de màrqueting i d'economia per designar la primera generació de productes o serveis que utilitzen una nova tecnologia o disseny. És una variació al concepte de prototip, sèrie experimental que precedeixen la producció normal. Aquests generalment tenen un cost significativament superior, com que pel fenomen de la corba d'aprenentatge el cost de producció dels subseqüents generacions baixa. Per designar la tecnologia madura, de vegades s'utilitza l'argot NOAK, acrònim de «n$^{th}$ of a kind» (enèsima d'una classe). La transició de FOAK a NOAK inevitablement passa per una corba d'aprenentatge tecnològic.
IBM va crear el programa FOAK per a fomentar la transició d'un model d'innovació tancada a innovació oberta en formalitzar una col·laboració estreta entre d'un costat el departament de recerca i desenvolupament i el servei comercial i d'un altre costat un client major. Aquest tres partits havien de col·laborar per resoldre un problema comercialment important i conceptualment interessant. A més la plantilla havia de treballar durant un temps a la mateixa seu del client per observar el problema i les possibles solucions in vivo. Aquesta nova manera d'organitzar la recerca i la innovació havia d'accelerar els procés de desenvolupament tot i adaptar-la millor a les veritables necessitats.
IBM obté els drets d'utilitzar la solució en d'altres entorns i obté la propietat intel·lectual de les solucions desenvolupades per la plantilla en el procés de recerca de noves solucions. Henry Chesbrough constatà a més: «Però IBM encara obtenia quelcom més: l'oportunitat d'exposar el seu personal de recerca interna a problemes de primer nivell a la mateixa seu del seu client».

## Referències

* ↑ Garrell i Guiu, Antoni. «Desenvolupament de la indústria i la seva competitivitat a l'Àmbit B30». A: Estratègies per a una millora en la competitivitat de la indústria a l'Àmbit B30. Barcelona: Associació Àmbit B30, març de 2015, p. 17-18.
* ↑ Boldon, Lauren M.; Sabharwall, Piyush. Small modular reactor: First-of-a-Kind (FOAK) and Nth-of-a-Kind (NOAK) Economic Analysis (en anglès). US Office of Scientific and Technical Informamtion, 2014-1, p. INL/EXT––14-32616, 1167545. DOI 10.2172/1167545.
* ↑ Budinis, Sara; Krevor, Samuel; Dowell, Niall Mac; Brandon, Nigel; Hawkes, Adam «An assessment of CCS costs, barriers and potential» (en anglès). Energy Strategy Reviews, 22, 01-11-2018, pàg. 61–81. DOI: 10.1016/j.esr.2018.08.003.
* ↑ Bader, Martin A. Intellectual property management in R & D collaborations : the case of the service industry sector. Heidelberg: Physica-Verlag, 2006, p. 62-63. ISBN 978-3-7908-1703-4.
* ↑ Chesbrough, Henry. Open Innovation. The New Imperative for Creating and profiting Technology (en anglès). 2006. Boston, Massachusetts: Harvard Business School Publishing corporation, 01-05-2018, p. 110. ISBN 1-57851-837-7.
# Leopold I d'Àustria

Leopold I d'Habsburg dit "el Magnànim" o "Digne de Glòria" -Der Glorwürdige- o "Espasa dels Habsburg" -Das Schwert Habsburg- (4 d'agost de 1290, Viena - 28 de febrer de 1326 a Estrasburg) fou Duc d'Àustria i d'Estíria fou cogovernant dels ducats junta amb el seu germà gran Frederic I el Bell (conegut sota el nom de Frederic III com antirei i després, el 1325 i 1326, com a rei dels Romans).

## Biografia

Després de la mort dels seu pare i el seu germà gran va esdevenir el cap de la família dels Habsburg. Fou l'administrador de les possessions alemanyes dels Habsburg a Alsàcia, al país de Baden, a Suïssa i a Baviera, conegudes pel seu nom alemany general de Vorlande o de Vorderösterreich), i va residir a Brugg i a Baden; va patir una derrota decisiva enfront dels suïssos a la batalla de Morgarten el 15 de novembre de 1315.
Va ajudar al seu germà Frederic en el seu intent de ser rei dels Romans enfront del cosí Lluís IV de Wittelsbach. Quan Frederic fou capturat per Lluís el 28 de setembre de 1322, junta amb 1.300 cavallers austríacs i de Salzburg, a Ampfing prop de Mühldorff, Leopold va continuar la lluita. Frederic estava presoner al castell de Trausnitz a l'Alt Palatinat, i aquesta resistència unida a la pèrdua per Lluís de l'aliança amb el rei de Bohèmia i l'excomunicació per part del papa Joan XII, van forçar a Lluís a alliberar a Frederic i signar amb ell el tractat de Trausnitz de 13 de març de 1325 pel qual Frederic reconeixia a Lluís com rei i emperador i s'obligava a obtenir del seu germà la fi de les hostilitats. Però no va poder convèncer a Leopold de deposar les armes i Frederic va retpornar a Múnic i es va constituir altre cop en presoner. Aquesta lleialtat i cavallerositat va impressionar Lluís que li va retornar l'amistat i el va associar al govern repartint-se Alemanya; el Papa i els electors van presentar objeccions i es va signar un nou tractat a Ulm el 7 de gener de 1326 segons el qual Frederic dirigiria Alemanya com a rei dels Romans i Lluís seria coronat emperador a Itàlia.
La mort de Leopold el 28 de febrer de 1326 va forçar a Frederic a deixar el govern d'Alemanya i dirigir les possessions dels Habsburg a Àustria i Estíria.

## Família

Era el tercer fill de l'emperador Albert I i d'Elisabet de Tirol, hereva de Gorízia-Tirol. Leopold es va casar el 1315 amb Caterina de Savoia (vers 1298-1336), amb la que només va tenir filles:
* Caterina d'Àustria que es va casar amb Enguerrand VI de Coucy (1315-1344) de la que va tenir un fill, Enguerrand VII; després es va casar amb el comte Conrad II von Hardegg, burgravu de Magdeburg:
* Agnès d'Habsburg (1315-1392), casada amb Bolko II, senyor de Fürstenberg i de Schweidnitz.

## Referències

* ↑ http://www.rodaun.info/regenten/regenten-170.html Arxivat 2007-10-22 a Wayback Machine.
# BHA

BHA té els següents significats:
* Banco Hispano Americano, banc privat d'Espanya, integrat posteriorment al Banco Central Hispano
* Brighton & Hove Albion FC, club de futbol de l'East Sussex, a Anglaterra
* Hidroxibutilanisol (del seu nom en anglès Butylated Hydroxyanisole), compost orgànic usat com a additiu alimentari antioxidant
# Rawls

Rawls és el nom dels següents personatges:
* John Rawls, filòsof polític i moral de la segona meitat del s.XX
* Katherine Rawls, Katy Rawls, Peggy Rawls o Katherine Rawls Thompson (Nashville, 1918 - White Sulphur Springs, 1982), saltadora i nedadora estatunidenca
* Lou Rawls, cantant.
# Linx del Caucas

El linx del Caucas (Lynx lynx dinniki), també conegut com linx caucàsic o linx de l'est, és una subespècie del linx nòrdic originària del Caucas, l'Iran, Turquia i la Rússia europea. El 2015 es va considerar catalogar com a Vulnerable el linx del Caucas a l'Iran.

## Vegeu també

* Parc Nacional Absheron
* Linx siberià

## Referències

* ↑ «Caucasian Lynx (Lynx lynx dinniki)». Yerevan Zoo. [Consulta: 5 juliol 2016].
* ↑ Breitenmoser, U.; Breitenmoser-Würsten, C.; Lanz, T.; von Arx, M.; Antonevich, A.; Bao, W. & Avgan, B. «Eurasian Lynx». The IUCN Red List of Threatened Species 2015, 2015.
# Diagrama d'àrees

Un diagrama d'àrees mostra gràficament dades quantitatives. Es basa en el diagrama de línies. La zona entre eix Y i la línia es posa en relleu habitualment amb un color o, rarament, amb una textura. Generalment es comparen dues o més quantitats.

## Referències

* ↑ «What does Area chart mean?». [Consulta: 25 gener 2022].
* ↑ Stephanie. «Area Chart: Simple Definition, Examples» (en anglès americà), 09-06-2020. [Consulta: 27 gener 2022].
* ↑ Tutorials, Keynote Support. «Excel Chart Types: Pie, Column, Line, Bar, Area, and Scatter» (en anglès americà). [Consulta: 5 febrer 2022].
# Leopold I de Babenberg

Leopold I (també Luitpold I), nascut vers 940, mort el 994 a Würzburg) fou el primer marcgravi de la casa dels Babenberg que va governar sobre la Marca Oriental de Baviera (coneguda com a Àustria per Ost mark, Marca Oriental, o Ost reich, govern oriental, esmentada antigament com Ostarrichi) creada per l'emperador Otó II el 976 després d'esclafar la revolta del duc Enric II de Baviera. L'emperador va concedir llavors la marca a Leopold que era comte amb centre al castell de Babenberg.

## Vida

Leopold de Babenberg era un noble de Baviera, probablement el fill més jove d'Arnulf el Dolent, duc de Baviera i de Judit de Friül (Sulichgau). Fou un servidor fidel de l'emperador Otó I. El 976, Otó II el va nomenar marcgravi en el lloc del que es suposa que era el seu cunyat Bucard. La seva residència probable era Pöchlarn i potser també ja Melk. En aquesta època la marca s'estenia pels dos costats del Danubi a partir de l'Erlabach, a alguns quilòmetres a l'est del riu Enns fins a Wienerwald, el bosc vienès. Al sud el domini arribava als Alps i al nord comprenia només el Wagram i la valls baixes del Krems i el Kamp. El 991 el domini fou ampliat a l'est fins al Fischa. Era tanmateix comte al Traungau, el Sundergau i el Donaugau, en particular a Tegernsee (979) i a Straubing (983). Durant el seu regnat el bisne de Passau va organitzar alguns sínodes a Lorch i a Mautern.
Va morir el 10 de juliol de 994 a Wurzburg tocat per una fletxa durant una temptativa d'assassinat del seu cosí Enric de la línia de Schweinfurt.

## Fills

Leopold es va casar amb Ricarda (Richwarda, Richwardis, Rikchard) que es creu que era la germana o germanastre del comte Marquard I d'Eppenstein i la filla del comte Ernest IV del Sualafeldgau. Van tenir vuit fills:
* Enric I d'Àustria, nascut vers 965, mort el 23 de juny de 1018, successor com a marcgravi (994-1018)
* Judit
* Ernest, nascut vers 970/984, mort el 31 de maig de 1015, duc de Suàbia (1012-1015), casat amb Gisela, la filla del duc Herman II de Suàbia
* Poppon, nascut vers 986, mort el 16 de juny de 1047, arquebisbe de Trèveris (1016-1047)
* Adalbert, nascut vers 985, mort el 26 de maig de 1055, marcgravi d'Àustria (1018-1055) successor d'Enric I.
* Cunegunda
* Hemma, casada al comte Rapotó de Diessen
* Cristina, monja al claustre de Trèveris
* Luitpold ?, arquebisbe de Magúncia (1051-1059)

## Enllaços externs

* genealogie-mittelalter.de Arxivat 2007-09-30 a Wayback Machine.
# Aïn Sebaâ

Aïn Sebaâ (en àrab عين السبع, ʿAyn as-Sabʿ; en amazic ⵄⵉⵏ ⵙⴱⴰⵄ) és un districte (arrondissement) de la ciutat de Casablanca, dins la prefectura de Casablanca, a la regió de Casablanca-Settat, al Marroc. Segons el cens de 2014 tenia una població total de 171.452 persones. És una àrea industrial en la carretera a Mohammédia on s'hi ha instal·lat moltes empreses marroquines. També hi ha la seu de l'emissora de televisió 2M TV i l'estació d'Aïn Sebaâ, ben comunicada amb el port de Casablanca.

## Residents notables

* Abdelhak Aatakni - boxador olímpic

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Quesabirria

La quesabirria ("birria de formatge") (també anomenat tacos de birria o tacos vermells) és un plat mexicà que consta de carn de vedella cuita a l'estil de birria doblegada en una truita amb formatge fos i se serveix amb un costat de brou (en castellà: consomé) per submergir-lo. El plat, que té orígens a Tijuana, Mèxic, fet originalment amb carn de cabra, va guanyar popularitat als Estats Units a través d'Instagram. Ara es fa també amb altres carns, com la vedella i el pollastre.

## Referències

* ↑ «How Quesabirria Became the Bay Area's Hottest Taco Trend» (en anglès). Eater SF, 21-11-2019 [Consulta: 25 maig 2021].
* ↑ «Meet the quesabirria, Chicago's new cheesy, beefy and messy taco obsession». Chicago Tribune, 08-09-2020 [Consulta: 25 maig 2021].
# Edmond Soussa

Edmond Soussa (El Caire, 11 d'octubre de 1898 - París, 29 de maig de 1989) fou un jugador egipci de billar campió del món en diverses ocasions.
Fou 11 cops campió del món. A data de 2020 és l'únic jugador africà campió del món en aquest esport. Nascut a Egipte, de jove emigrà a França on es convertí en figura del billar, esdevenint la primera gran estrella del món del billar durant els anys vint i trenta del segle xx.

## Palmarès

Font:
* Campionat del Món de billar a tres bandes: 1928, 1929 1930, 1931, 1933 1936
* Campionat del Món de billar de carambola quadre 47/1: 1928, 1929, 1931 1930, 1932, 1933
* Campionat del Món de billar de carambola quadre 47/2: 1933 1930 1927, 1928, 1929, 1932
* Campionat del Món de billar de carambola quadre 71/2: 1930, 1931
* Campionat del Món de billar de carambola lliure: 1928, 1929, 1930 1931, 1932
* Campionat d'Europa de billar de carambola quadre 47/2: 1932, 1933 1928, 1929

## Referències

* ↑ Weingartner, Heinrich «Billard Magazine (Austria)». . Weingartner, 1989, pàg. 8.
* ↑ Bayer, Werner «The Blue Square - Fascination Billiards». . Dr. Werner Bayer-Foundation, 2004, pàg. 40, 268.
* ↑ «Edmond Soussa». Kozoom. [Consulta: 11 novembre 2015].
# E847

La ruta europea E847 és una carretera que forma part de la Xarxa de carreteres europees. Comença a Sicignano degli Alburni (Itàlia) i finalitza a Metaponto (Itàlia). Té una longitud de 150 km. Té una orientació d'oest a est.
# Obion

Obion és una població dels Estats Units a l'estat de Tennessee. Segons el cens del 2000 tenia 1.134 habitants.

## Demografia

Segons el cens del 2000, Obion tenia 1.134 habitants, 475 habitatges, i 326 famílies. La densitat de població era de 367,9 habitants/km².
Dels 475 habitatges en un 28,8% hi vivien nens de menys de 18 anys, en un 51,8% hi vivien parelles casades, en un 12,8% dones solteres, i en un 31,2% no eren unitats familiars. En el 28,4% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,5% tenia menys de 18 anys, un 8,3% entre 18 i 24, un 26,1% entre 25 i 44, un 24,2% de 45 a 60 i un 17,9% 65 anys o més.
L'edat mediana era de 40 anys. Per cada 100 dones de 18 o més anys hi havia 86,5 homes.
La renda mediana per habitatge era de 28.958 $ i la renda mediana per família de 36.447 $. Els homes tenien una renda mediana de 30.667 $ mentre que les dones 20.066 $. La renda per capita de la població era de 14.764 $. Entorn del 13,8% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Obion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Obion». American Fact Finder. Oficina del Cens dels Estats Units, 12-01-2010.
# Filtració per succió

La filtració per succió és un mètode utilitzat en laboratoris de l'àmbit de la química per accelerar els processos de filtració. Es basa en l'anomenat Efecte Venturi, concepte de dinàmica de fluids. Si fas passar una corrent d'aigua i connectes aquest tub a un Matràs Kitasato es fa el buit dins del matràs. Aquesta diferència de pressió fa que la dissolució que es disposa en un embut Buchner es filtri més ràpidament. S'ha de posar un paper de filtre tapant tot l'embut. Abans de començar a filtrar s'ha de connectar l'embut al tub per on passa l'aigua. La filtració simple s'anomena filtració per gravetat.

## Referències

* ↑ «Operacións Bàsiques al Laboratori Químic. Filtració. Filtració al Buit». [Consulta: 13 març 2024].
* ↑ «[https://upcommons.upc.edu/bitstream/handle/2117/6657/tecnicas_basicas_experimentacion.pdf TÈCNIQUES BÀSIQUES D'EXPERIMENTACIÓ EN QUÍMICA EN FORMAT DIGITAL]».
# Les 100 Grammes de Têtes

Les 100 Grammes de Têtes és un grup de música nord-català de Perpinyà, fan música ska-reggae amb tocs de jazz, cançons tradicionals i músiques del món. Al seu darrer treball hi inclouen temes en català, també fan servir habitualment el francès i l'anglès. L'any 2011 formen part dels grups que toquen a l'acte de cloenda del correllengua, a Perpinyà.

## Discografia

* Qui ska? (1999)
* Tit' Jamaïque (2002)
* Trafic d'influences (2003)
* Reload (2006)
* En català (2008)

## Referències

* ↑ Agenda cloenda correllengua 2011, CAL

## Enllaços externs

* Les 100 Grammes de Têtes - Lloc web oficial
# Gàbia (vela)

* Per a altres significats, vegeu «Gàbia (desambiguació)».
La gàbia és la vela que es col·loca en els mastelers, en un vaixell de vela. El nom de gàbia aplicat a aquestes veles té el seu origen en una mena de garita anomenada gàbia que es construïa antigament a la part superior o "cofa" dels pals i servia per col·locar el mariner de talaia i per a altres usos.
La forma d'aquesta vela és de trapezi. Els seus punys, és a dir, les seves puntes o cantonades inferiors es fixen per mitjà de les seves escotes a les extremitats de la verga baixa inferior i es presenta i s'estén al vent per mitjà d'una drissa, la verga que la suporta, que va suspesa, puja al llarg del masteler de la part superior i penja com un estendard.
Les gàbies són les principals veles d'un vaixell de "creu" i les de més freqüent ús per ser les més avantatjosament col·locades per rebre el vent i donar impuls a la seva massa. La meitat superior de la seva superfície està proveïda de faixes o riços que en determinades circumstàncies serveixen per escurçar o estrènyer les veles ("riçar" o fer "riços"), cosa que s'aconsegueix aferrant o assegurant la part superior de la vela doblegada per capes o faixes regulars i paral·leles sobre la verga que la suporta, disminuint la superfície vèlica.

## Tipus de gàbies

* Gàbia de caprici. La que té una faixa més de rínxols.
* Gàbia volant. La de posar i treure.

## Bibliografia

* El contingut d'aquest article incorpora material del Diccionari Enciclopèdic Hispano-Americà l'any 1898, que es troba en el domini públic.
# Quint Verani Nepot

Quint Verani Nepot (en llatí: Quintus Veranius Nepos) va ser un magistrat i governador romà del segle i. Era fill de Quint Verani, que va ser legat a Capadòcia.
Va ser un general distingit, a qui el filòsof grec Onosandre li va dedicar un llibre d'estratègia. Era tribú militar de la Legió IV Scythica i qüestor sota el regnat de Tiberi. Va obtenir el càrrec de Tribú de la plebs l'any 41 i Pretor l'any 42. Amb Claudi com emperador, l'any 43 va ser nomenat governador de la nova província de Lícia-Pamfília que s'havia unificat, on va governar cinc anys. El 49 era cònsol, encara sent emperador Claudi, junt amb Gai Pompeu Gal. L'any 58 va succeir a Didi Gal com a governador de Britànnia. En lloc de seguir la política defensiva de Didi Gal, Verani va començar operacions militars contra els silurs, a l'actual Gal·les, però va morir al cap d'un any i el va substituir Suetoni Paulí.

## Referències

* ↑ Birley, A.R.. The Roman government of Britain. Oxford: Oxford University Press, 2005, p. 38-43. ISBN 0199252378.
# Dubsmash

Dubsmash és una aplicació creada per Jonas Drüppel, Roland Grenke i Daniel Taschi, comercialitzada de manera oficial el 19 de novembre de 2014. En menys de tres mesos va obtenir més de 10 milions de descàrregues. Es tracta d'una aplicació gratuïta disponible per Apple i Android que permet crear playbacks través de la càmera del mòbil de cançons o frases famoses d'estrelles de cinema, personatges televisius i fins i tot, polítics d'arreu del món.
El seu ús és molt senzill: Els àudios estan dividits en diferents categories, i un cop s'escull una, se selecciona l'àudio desitjat i s'encén la càmera automàticament. Quan es comença a gravar, l'àudio escollit comença a sonar i l'usuari realitza el playback. La duració dels «vídeo-selfies» ve determinada per la duració de l'àudio. Un cop finalitzat el playback, l'aplicació dona l'opció de compartir el vídeo a través de diverses xarxes socials (Whatsapp o Facebook Messenger) o guardar-lo a la galeria.
Dubsmash dona l'opció de què els usuaris puguin afegir àudios propis a l'aplicació a través de l'ordinador a través de la pàgina oficial de Dubsmash, tot i que és necessari estar registrat com a usuari. Un cop pujat l'arxiu, es poden afegir alguns tags per identificar el fitxer a través del seu contingut, categoria o llenguatge.
Tot i l'èxit obtingut en tan poc temps, el fet d'utilitzar frases, cançons i altres materials per doblar els vídeos, s'ha obert el debat de si l'aplicació respecta els drets d'autor dels àudios disponibles per realitzar els playbacks, el que ha provocat que la companyia rebi diversos reclams.

## Referències

* ↑ «Dubsmash, la app furor para crear videos con frases famosas de políticos, el cine y la TV».
* ↑ «Dubsmash, los video-selfies con playback que están triunfando».
* ↑ «Dubsmash». Arxivat de l'original el 2015-05-20.
* ↑ «Dubsmash, la aplicación para doblar videos viral, que bate records de descargas». Arxivat de l'original el 2015-05-24.